CELEX: 22018D0358
Language: hr
Date: 2016-07-08 00:00:00
Title: Odluka Zajedničkog odbora EGP-a br. 136/2016 od 8. srpnja 2016. o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/358]

15.3.2018   
               
               
                  HR
               
               
                  Službeni list Europske unije
               
               
                  L 73/4
               
            ODLUKA ZAJEDNIČKOG ODBORA EGP-A
      BR. 136/2016
      od 8. srpnja 2016.
      o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2018/358]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Provedbena odluka Komisije (EU) 2016/158 оd 4. veljače 2016. o utvrđivanju prijelaznih mjera u pogledu određenih objekata u sektoru mesa i mlijeka u Hrvatskoj (1) treba se uključiti u Sporazum o EGP-u.
               
            
                  (2)
               
               
                  Ova se Odluka odnosi na zakonodavstvo o veterinarskim pitanjima i hrani. Zakonodavstvo o veterinarskim pitanjima i hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. i u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (3)
               
               
                  Sporazum o sudjelovanju Republike Hrvatske u Europskom gospodarskom prostoru (2) („Sporazum o proširenju EGP-a iz 2014.”) potpisan 11. travnja 2014. u Bruxellesu privremeno se primjenjuje na države potpisnice od 12. travnja 2014. te se ova Odluka stoga primjenjuje privremeno do stupanja na snagu Sporazuma o proširenju EGP-a iz 2014.
               
            
                  (4)
               
               
                  Priloge I. i II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U točkama 16. (Uredba (EZ) br. 852/2004 Europskog parlamenta i Vijeća) i 17. (Uredba (EZ) br. 853/2004 Europskog parlamenta i Vijeća) u poglavlju I. dijelu 6.1. Priloga I. Sporazumu o EGP-u pod naslovom o prijelaznim aranžmanima dodaje se sljedeća alineja:
      
                  „—
               
               
                  
                     32016 D 0158: Provedbenom odlukom Komisije (EU) 2016/158 оd 4. veljače 2016. o utvrđivanju prijelaznih mjera u pogledu određenih objekata u sektoru mesa i mlijeka u Hrvatskoj (SL L 31, 6.2.2016., str. 47.).”
               
            Članak 2.
      U točki 54.zzzh (Uredba (EZ) br. 852/2004 Europskog parlamenta i Vijeća) u poglavlju XII. Priloga II. Sporazumu o EGP-u pod naslovom o prijelaznim aranžmanima dodaje se sljedeća alineja:
      
                  „—
               
               
                  
                     32016 D 0158: Provedbenom odlukom Komisije (EU) 2016/158 оd 4. veljače 2016.o utvrđivanju prijelaznih mjera u pogledu određenih objekata u sektoru mesa i mlijeka u Hrvatskoj (SL L 31, 6.2.2016., str. 47.).”
               
            Članak 3.
      Vjerodostojni su tekstovi Provedbene odluke (EU) 2016/158 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 4.
      Ova Odluka stupa na snagu 9. srpnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1) ili na dan stupanja na snagu Sporazuma o proširenju EGP-a iz 2014., koji god je datum kasniji.
      Do stupanja na snagu Sporazuma o proširenju EGP-a iz 2014. ova se Odluka privremeno primjenjuje od 9. srpnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana.
      Članak 5.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 8. srpnja 2016.
         
            
               Za Zajednički odbor EGP-a
            
            
               Predsjednica
            
            Bergdís ELLERTSDÓTTIR
         
      
      
         (1)  SL L 31, 6.2.2016., str. 47.
      
      
         (2)  SL L 170, 11.6.2014., str. 5.
      
      
         (*1)  Ustavni zahtjevi nisu navedeni.